Publication: Magyar Közlöny
Issue: MK-2002-106 (Year: 2002, Number: 106)
Era: 1990-2004
Section: 4.8. Az adózás rendjérõl szóló 1990. évi XCI. törvény
Paragraph Index: 415

c) Ha az önellenõrzés pótlólagos tagdíj-kötelezettséget nem eredményezett, mert az adózó adóját az eredeti esedékességkor vagy korábbi önellenõrzése során hiánytalanul megfizette, a fizetendõ pótlék összegét az általános szabályok szerinti mértékkel kell meghatározni, de az 5000 forintot, magánszemély esetében az 1000 forintot meghaladó összeget nem kell bevallani és megfizetni (Art. 67—71. §-ai). 14.2. A pótlékok kiszámításához — mivel a jogszabály napi pótlékszámítást ír elõ, és a mindenkori jegybanki alapkamat mértéke gyakorta változhat — ajánlatos a magánnyugdíjpénztárnak számítógépes programot használni. Ez nemcsak a pótlékok összegének kiszámításánál, hanem a pótlék fizetésére kötelezett által megállapított pótlék ellenõrzésénél is használható. 14.3. Abban az esetben, ha a tagdíj fizetésére kötelezett tévesen állapította meg és fizette meg a tagdíjat, és ezzel túlfizetése keletkezett, akkor ezt az önellenõrzési nyomtatvány (számítógépes program) benyújtásával rendezheti. A túlfizetés összegét a foglalkoztató „betudással” vagy visszafizetéssel igényelheti. A visszaigénylés végrehajtására az önellenõrzést követõ esedékes bevallás megfelelõ (betudás vagy visszautalás) rovatsorának kitöltésével van lehetõség (Art. 32. § megfelelõ alkalmazásával). 14.4. Amennyiben az önellenõrzés pótlólagos tagdíjfizetési kötelezettséget nem eredményez, mivel a kötelezett (foglalkoztató, egyéni vállalkozó) azt az eredeti esedékességkor vagy az elõzõ önellenõrzés során hiánytalanul megfizette, az önellenõrzési pótlék összegét az általános szabályok szerinti mértékkel kell megállapítani, de az 5000 forintot, magánszemély esetében az 1000 forintot meghaladó összeget nem kell bevallani és megfizetni. 14.5. A tagdíjfizetésre kötelezettnek a késedelmi pótlékot és az önellenõrzési pótlékot a magánnyugdíjpénztár elkülönített számlájára kell befizetni. A tagdíjjal összefüggõ késedelmi pótlék és önellenõrzési pótlék — a tagdíjfelosztás fedezeti tartalékra jutó arányában — az érintett tagot (tagokat) illeti meg [Tbj. 56. § (3) bekezdése]. 14.6. A magánnyugdíjpénztárnak nyomon kell követnie, hogy a tagdíjfizetésre kötelezett a megállapított késedelmi pótlékot maradéktalanul és az elõírt határidõben megfizette-e. Ennek elmulasztása esetén adóigazgatási eljárást (végrehajtást) kell kezdeményeznie a pótlék megfizetésének kikényszerítésére. 14.7. Abban az esetben, ha az adóhatóság határozatban kötelezi a foglalkoztatót, egyéni vállalkozót a késedelmi pótlék megfizetésére, a megfizetés határidejét a magánnyugdíjpénztárnak nyilvántartásba kell vennie, és a teljesülést regisztrálnia kell. Megfizetés hiányában a tartozás végrehajtása iránt az illetékes adóhatóságnál kell intézkednie.

Source: https://magyarkozlony.hu/hivatalos-lapok/b8980e00bf381bd7bf2675a016373bb1c41743b1/dokumentumok/6ffda34af25c788f1a8602288ca51a08bb959237/letoltes